Farlig beundring

For den am. dramathrilleren fra 1996 med Wesley Snipes, se The Fan (1996).

Farlig beundring (originaltittel: The Fan) er en amerikansk thriller fra 1981 regissert av Edward Bianchi. Filmen handler om en kjent skuespillerinne som forfølges av en forstyrret beundrer. Hovedrollen spilles av Lauren Bacall, mens sentrale biroller spilles av Michael Biehn og James Garner. Manus er basert på en roman av Bob Randall.

Handling
Den kjente skuespillerinnen Sally Ross får nesten daglig brev fra en forstyrret beundrer. Når han oppdager at brevene stopper hos hennes sekretær går hans sykelige beundring over til et dødelig hat. Snart begynne personer rundt henne å bli myrdet.

Om filmen
Filmen vakte en del oppmerksomhet på grunn av at den ble lansert kort tid etter at John Lennon ble skutt. Til tross for dette, og at den hadde flere stjerner i rollene, ble den ingen publikumssuksess. Den innbrakte kun tre millioner dollar på amerikansk kino, mot ni millioner i produksjonskostnader.

Den fikk lunken mottakelse av filmanmelderne, noe som gjenspeiles i at den kun har fått 33 % på Rotten Tomatoes.

Filmen ble innspilt i New York våren og sommeren 1980.

I rollene
Lauren Bacall –  Sally Ross 
Michael Biehn –  Douglas Breen (Beundreren) 
James Garner –  Jake Berman 
Maureen Stapleton –  Belle Goldman 
Hector Elizondo –  Politiinspektør Raphael Andrews 
Anna Maria Horsford –  Emily Stolz 
Kurt Johnson –  David Branum Feiga Martinez –  Elsa
 Reed Jones – Koreograf 
 Kaiulani Lee – Douglass søster
 Dana Delany – Ekspeditør på platebutikk
 Dwight Schultz – Regissør
 Griffin Dunne – Produksjonsassistent
 Liz Smith – Journalist, som seg selv

Referanser

 Eksterne lenker 

Kategori:Thrillerfilmer fra USA
Kategori:Filmer fra 1981
Kategori:Engelskspråklige filmer
Kategori:Filmer lagt til New York